CELEX: C2005/205/15
Language: da
Date: 2005-08-20 00:00:00
Title: Sag C-242/05: Anmodning om præjudiciel afgørelse forelagt ved kendelse afsagt den 31. maj 2005 af Gerechtshof te s'-Hertogenbosch i sagen G.M. van de Coevering mod Hoofd van het District Douane Roermond van de rijksbelastingdienst

20.8.2005   
            
            
               DA
            
            
               Den Europæiske Unions Tidende
            
            
               C 205/8
            
         Anmodning om præjudiciel afgørelse forelagt ved kendelse afsagt den 31. maj 2005 af Gerechtshof te s'-Hertogenbosch i sagen G.M. van de Coevering mod Hoofd van het District Douane Roermond van de rijksbelastingdienst
   (Sag C-242/05)
   (2005/C 205/15)
   Processprog: nederlandsk
   Ved kendelse afsagt den 31. maj 2005, indgået til Domstolens Justitskontor den 3. juni 2005, har Gerechtshof te s'-Hertogenbosch i sagen G.M. van de Coevering mod Hoofd van het District Douane Roermond van de rijksbelastingdienst forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er fællesskabsretten, særligt den frie udveksling af tjenesteydelser, som omhandlet i artikel 49 EF-55 EF, til hinder for, at Nederlandene — i en situation, hvor en fysisk person, der er bosiddende i Nederlandene, i en anden medlemsstat på grundlag af en aftale med en udlejer lejer en personbil, der ikke er opført i det register, der føres i henhold til Wegenverkeerswet 1994, hvorfor den i Wet BPM's artikel 1, stk. 2, omhandlede BPM ikke er betalt — i henhold til Wet BPM's artikel 1, stk. 5, opkræver BPM i forbindelse med, at personbilen anvendes for første gang på det nederlandske vejnet som omhandlet i Wegenverkeerswet 1994, hvorved hele afgiften skal betales, uanset lejemålets længde og uanset længden af anvendelsens af det nederlandske vejnet, og uden at den pågældende fysiske person kan påberåbe sig nogen fritagelsesret eller ret til tilbagebetaling?